Minna Martin

**Minna Martin** on suomalainen psykologi, kouluttajapsykoterapeutti, työnohjaaja ja tietokirjailija. Urallaan hän on työskennellyt erityisesti hengityksen parissa.

## Ura
Martin valmistui fysioterapeutiksi vuonna 1988. Voimistelua ja tanssia harrastaneen Martinin valmentaja oli suositellut hänelle fysioterapian opintoja. Tämän jälkeen hän alkoi opiskella psykologiaa. Opiskellessaan hän alkoi miettiä, miten psyykkisen ja fyysisen voisi yhdistää ja kiinnostui Maila Sepän ja Päivi Lehtisen kehittämästä lyhytterapiamuodosta, hengityskoulusta. Psykologiksi hän valmistui vuonna 2002, ja aloitti seuraavana vuonna työt Turun YTHS:llä. Siellä hänen työhönsä kuului esimerkiksi jännittäjien auttaminen.  YTHS:llä työskennellessään hän jatkoi opintoja ja valmistui psykoterapeutiksi kognitiivis-analyyttisestä suuntauksesta vuonna 2007 ja psykofyysisestä suuntauksesta vuonna 2010. Sepän aloitteesta Martin alkoi toimia Sepän kouluttajaparina. Työssään hän muun muassa ja ohjasi jännitäjäryhmiä ja  ja hengityskouluun pohjautuvia ryhmiä ahdistuneisuudesta ja paniikkihäiriöistä kärsiville.  Martin toimi YTHS:llä 16 vuotta.

Martin perusti ensimmäisen yrityksensä vuonna 2009 toiminimenä. Osakeyhtiöksi hän muutti yrityksensä vuonna 2015.  Nykyisin hän kouluttaa esimerkiksi psykologeja, psykoterapeutteja ja muita ihmissuhdetyön ammattilaisia.  Hänellä on myös yksityinen psykoterapeutin vastaanotto.

Vuonna 2022 Martin alkoi ideoida kehollisuuteen keskittyvää kongressia, joka käsittelisi erilaisten psykoterapiasuuntausten lisäksi kehollisia taideterapiamuotoja, kuten esimerkiksi tanssi-, musiikki-, luontoterapiaa ja eläinavusteista terapiaa. Turun kesäyliopisto järjesti kolmepäiväisen psykoterapian ja taideterapian osaajat yhdistäneen Kokonaisia kohtaamisia -kongressin kesäkuussa 2025. Tapahtumassa oli sekä perinteisiä luentoja että toiminnallista ohjelmaa kuten joogaa, laulua ja maalaamista.

## Luottamustoimet
Vuonna 2004 Martin oli perustamassa Suomen psykofyysinen psykoterapiayhdistys ry:tä (nykyisin Psykofyysinen psykoterapia ry). Hän kuului yhdistyksen johtokuntaan 15 vuotta ja toimi sinä aikana rahastonhoitajana, varapuheenjohtajana ja puheenjohtajana. 

## Tunnustuksia
*Suomen Psykologiliitto valitsi Martinin vuoden psykologiksi vuonna 2015
*Martinille myönnettiin Suomen Tietokirjailijoiden vuosittain jakama Tietokirjailijapalkinto vuonna 2023.

## Yksityiselämä
Martinin vanhemmat ja kaksi isoveljeä ovat lääkäreitä. Martin on kotoisin Turusta. Hän asuu puolisonsa kanssa Raisiossa ja heillä on kolme aikuista lasta.

## Bibliografia
### Kirjat
Martin on kirjoittanut sekä ammatillista tietokirjallisuutta että suurelle yleisölle tarkoitettua opas- ja ohjauskirjallisuutta. Hänen aiheinaan ovat olleet kehon ja mielen yhteys, hengitys ja hermostoperäiset ilmiöt (esimerkiksi jännitys ja ahdistus). 
*Paula Aarnio-Tervo, Anne Friman, Ritva-Liisa Hannula, Merja Lusenius, Minna Martin, Ulla Reijonen: Painavaa asiaa kevyemmästä elämästä - Hyvinvointiopas painonhallintaryhmille, YTHS 2006
*Martin Minna, Kunttu Kristina: Psykosomaattinen oireilu – potilasopas, YTHS 2005, ruotsiksi Psykosomatiska symptpm - patientguide 2008
*Minna Martin, Berit Nummelin, Merja Lusenius: Parisuhdeopas opiskelijoille, YTHS 2009
*Minna Martin, Hanna Heiska, Anne Syvälahti, Marianna Hoikkala: Jännittäminen osana elämää - opiskelijaopas, YTHS 2009, ruotsiksi Att spänna sig är en del av livet – en guide för studerande 2011
*Minna Martin, Maila Seppä, Päivi Lehtinen, Tiina Törö: Hengitys itsesäätelyn ja vuorovaikutuksen tukena, 2010, englanniksi Breathing as a tool for self-regulation and self-reflection ( Karnac, Lontoo 2016)
*Minna Martin: Satoa ryhmästä - opas hyvinvointiryhmän ohjaajalle, 2012
*Minna Martin, Maila Seppä: Hengitysterapeutin työkirja, 2011
*Minna Martin: Hengitys virtaa - kohti kehon ja mielen tasapainoa, 2016
*Minna Martin, Maila Seppä, Rauni Toffer (aiemmin Rauni Nissinen): Hengitysterapeutin työkirja, 2017
*Minna Martin: Saa jännittää - jännittäminen voimavarana, Kirjapaja 2017, uudistettu versio 2021
*Minna Martin: Jännittäjäryhmän ohjaajan työkirja, 2018
*Matti Keinänen, Minna Martin: Mieli meissä - Tasapainoista arkea mielentämisen keinoin, 2019
*Minna Martin, Petra Saariranta: Mielelläni kehossani - Kohti hyväksyvää suhdetta itseen, 2020
*Minna Martin: Hengitä tämä hetki - Hengitys ja lupa olla, 2022
*Minna Martin: Luonnon hengitys - Kehollinen matka luonnonkiertoon, 2026

### Korttisarjat

Kirjojen lisäksi hänen teostensa pohjalta on tehty kaksi korttisarjaa:
*Hengitä tämä hetki - 52 korttia rauhoittumiseen, 2025
*Saa jännittää — Itsetuntemusta ja myötätuntoa, 52 korttia, 2025

## Lähteet

## Aiheesta muualla
*Martin Academia.edu-portaalissa
*Martin Ylen aamu-tv:ssä 15.9.2015
*Martinin yrityksen kotisivu